Bo día,

Remítese en ficheiros adxuntos a documentación que se xuntou sobre as instalacións de abastecemento e saneamento incluídas no ámbito da ampliación do parque empresarial do Carballiño.

É importante considerar dúas cuestións legais:

- Sobre a captación:

Está pendente de renovar o permiso / a autorización para o aproveitamento do caudal do río Arenteiro por parte do organismo de cunca, a Confederación Hidrográfica Miño-Sil. A devandita renovación depende da creación da Mancomunidade O Carballiño - Maside (fase na que nos atopamos neste momento).
Na solicitude que se vai realizar xa se contemplan as necesidades do caudal da situación futura, considerando esta ampliación que nos ocupa.

- Sobre a EDAR do Carrás:

Neste momento, estase tramitando a autorización de vertederas por parte da Confederación Hidrográfica Miño-Sil. Enténdese que, ao longo deste ano, será concedida a autorización ao concello do Carballiño.